Nogle elsker lyn og torden, andre er bange for det. Onsdag vil man, om man kan lide det eller ej, høre torden mange steder. Mange og kraftige byger vil nemlig optræde over Danmark. Nogle steder vil bygerne være ledsaget af torden og andre steder måske også hagl. De mest kraftige byger vil antageligt optræde i den nordlige del af Jylland, men der vil også komme kraftige byger over de øvrige landsdele. Bygelinje med kraftige vindstød og intens regn Et lavtryk i Nordsøen sender køligere luft ind mod Danmark, hvilket både vil sende nedbør ind over Danmark fra vest, og få byger til at blive dannet over land. En stor del af bygerne dannes på en linje, men både før og efter denne bygelinje vil der også være plads til lidt eller nogen sol. Termometrene når op mellem 18 og 23 grader, og vinden vil være meget stødende i forbindelse med bygerne.

Opsummering:
En kraftig bygelinje bevæger sig onsdag ind over Danmark med risiko for skybrud især i Nordjylland.